下午茶時間，老婆大人要食甜品，但我個肚又餓到屎，老婆提議食京林屋。仲以為無飽肚嘢食，估唔到又有啲驚喜！原來，京林屋有得食面食，咁唔怪得老婆話黎呢度啦。食返個烏冬，都幾大碗，個湯底都唔錯。係衰在無叉燒，換黎既係日式魚餅。要一讚係個烏冬，好煙軔好彈牙。而且仲有個配菜添～～老婆大人就點佢最愛的抹茶雪糕，佢話呢度啲抹茶好夠茶味。食咗一啖，又堅係好抹茶，而且又無咁易溶。仲有個抹茶鮮奶熱飲，又唔甜，唔錯！茶味都夠濃，飲起上黎都唔錯，有啲層次感。